549.63 REGOLAMENTI DWAR L-ISKART L-AVVIŻ LEGALI 184 tal-2011, kif emendat bl-Avviżi Legali 441 tal-2011, 384 tal-2012,6 tal-2014, 382 tal-2015, u 164 tal-2017. L-AVVIŻ LEGALI 184 tal-2011, kif emendat bl-Avviżi Legali 441 tal-2011, 384 tal-2012,6 tal-2014, 382 tal-2015, u 164 tal-2017. TAQSIMA I SUĠĠETT, KAMP TA’ APPLIKAZZJONI U TIFSIRIET 1. It-titolu ta’ dawn ir-regolamenti hu r-Regolamenti dwar l-Iskart. 2. Skop. Emendat: A.L.441 tal-2011; A.L.382 tal-2015. (1) Dawn ir-regolamenti iġibu fis-seħħ id-dispożizzjonijiet tad-Direttiva 2008/98/KE 75/439/KEE, 91/689/KE Dawn ir-regolamenti iġibu fis-seħħ id-dispożizzjonijiet tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-Iskart u li tħassar id-Direttivi Eu 2006/12/KE. (2) L-iskop ta’ dawn ir-regolamenti hu għall-ħarsien tal-ambjent u s-saħħa tal-bniedem bil-prevenzjoni jew bir-riduzzjoni tal-impatti negattivi ta’ l-iġġenerar u l-immaniġġar ta’ skart u bir-riduzzjoni tal-impatti kollha tal-użu ta’ riżorsi u t-titjib tal-effiċenza ta’ dak l-użu. (3) Dawn ir-regolamenti jġibu wkoll fis-seħħ: (a) l-Artikolu 35 tad-Direttiva 2009/31/KE 85/337/KEE, id-Direttivi 2000/60/KE 2001/80/KE, 2004/35/KE 2006/12/KE, 2008/1/KE l-Artikolu 35 tad-Direttiva 2009/31/KE tal-Parlament Ewropew u tal-Kunsill tat-23 ta’ April 2009 dwar il-ħżin ġeoloġiku tad-dijossidu tal-karbonju u li temenda d-Direttiva tal-Kunsill 85/337/KEE, id-Direttivi 2000/60/KE, 2001/80/KE, 2004/35/KE, u r-Regolament (KE) Nru 1013/2006; (b) id-dispożizzjonijiet tad-Direttiva tal-Kummissjoni (UE) 2015/1127 tal-10 ta’ Lulju 2015 li temenda l-Anness II tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u litħassar ċerti Direttivi; u (ċ) id-dispożizzjonijiet tar-Regolament tal-Kummissjoni (UE) Nru 1357/2014 tat-18 ta’ Diċembru li jħassar Anness III tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u litħassar ċerti Direttivi. 3. Esklużjonijiet. Emendat: A.L.441 tal-2011; A.L.382 tal-2015. (1) Dawn li ġejjin għandhom ikunu esklużi mill-iskop ta’ dawn ir-regolamenti: (a) L.S.549.68 effluwenti tal-gassijiet mitfugħa fl-atmosfera u l-ġbir u t-traspurtar tad-dijossidu tal-karbonju għall-finijiet ta’ ħżin ġeoloġiku u maħżun ġeoloġikament skont ir-Regolamenti dwar il-Ħżin Ġeoloġiku tad-Dijossidu, jew eskluż mill-iskop tar-Regolamenti tal-2011 dwar il-Ħżin Ġeoloġiku tad-Dijossidu skont ir-regolament 2(2) tar-regolamenti l-aħħar imsemmija; (b) art (insitu) inkluża ħamrija kontaminata mhux skavata u bini konness mal-art b’mod permanenti mal-art; (ċ) ħamrija mhux kontaminata u materjal ieħor li jirriżulta b’mod natura li skavat waqt attivitajiet ta’ kostruzzjoni fejn huwa ċert li l-materjal ser jintuża għal finijiet ta’ kostruzzjoni fl-istat natura li tiegħu fuq is-sit li minnu kien skavat; (d) skart radjuattiv; (e) splussivi li m’għadhomx attivi; (f) demel, jekk mhux kopert mis-sub regolament 2(b), tiben jew materjal naturali ieħor agrikolu jew tal-foresterija li mhux perikoluż użat fil-produzzjoni agrikola, fil-foresterija jew għall-produzzjoni ta’ enerġija mill-bijomassa permezz ta’ proċessi jew metodi li ma jagħmlux ħsara lill-ambjent jew li ma jipperikolawx is-saħħa tal-bniedem. (2) Dawn li ġejjin għandhom ikunu esklużi mill-iskop ta’ dawn ir-regolamenti sakemm huma koperti b’liġi oħra nazzjonali jew tal-Komunità: (a) ilmijiet mormija; (b) prodotti sekondarji mill-annimali inkluż prodotti proċessati koperti mir-Regolament (KE) Nru 1774/2002, ħlief dawk li huma destinati għall-inċinerazzjoni, għar-radam jew għall-użu f’impjant ta’ bijogass jew ta’ kompostaġġ; (ċ) karkassi ta’ annimali limiet u mhux għax in qatlu, inklużi annimali maqtula għall-qerda tal-mardep iżootiku, u li jintremew skond ir-Regolament (KE) Nru 1774/2002; (d) L.S.549.50 skart li jirriżulta mit-tiftix, estrazzjoni, trattament u ħażna ta’ riżorsi minerali u xogħol tal-barrieri kopert mir-Regolamenti dwar il-Ġestjoni ta’ Skart (Ġestjoni ta’ Skart mill-Industriji ta’ Estrazzjoni u Rdim). (3) Mingħajr preġudizzju għall-obbligi taħt leġislazzjoni Komunitarja jew nazzjonali rilevanti oħra, is-sedimenti li jergħu jitpoġġew taħt wiċċ l-ilma bil-għan li jiġu maniġġati l-ilmijiet u l-passaġġi tal-ilma jew li jevitaw l-għargħar jew inaqqsu l-effetti tal-għargħar jew tan-nixfiet jew riklamazzjoni tal-art għandhom jiġu esklużi mill-kamp ta’ applikazzjoni ta’ dawn ir-regolamenti jekk jiġi pruvat li s-sedimenti mhumiex perikolużi. (4) Jistgħu jiġu stabbiliti permezz ta’ regoli speċifiċi għal sitwazzjonijiet partikolari, jew li jissupplimentaw dawk ta’ dawn ir-regolamenti, dwar l-immaniġġar ta’ kategoriji partikolari ta’ skart. Tifsiriet. Emendat: A.L.384 tal-2012. L.S.549.77 4. F’dawn ir-regolamenti, sakemm ir-rabta tal-kliem ma tkunx teħtieġ xort’oħra: " l-aħjar teknika disponibbli " tfisser l-aħjar teknika disponibbli kif hemm fit-tifsira tar-regolament 2 tar-Regolamenti għall-Prevenzjoni u l-Kontroll Integrati tat-Tniġġis; " applikant " tfisser kull persuna li tapplika għal permess ambjentali skont kif ikun il-każ taħt dawn ir-regolamenti; "l-Att " tfisser l-Att dwar il-Protezzjoni tal-Ambjent; Kap. 549. Kap. 549. "avviż ta’ infurzar " tfisser id-dokument ta’ notifika li għandha tiġi preżentata lid-detentur ta’ permess li huwa meqjus mill-awtorità kompetenti li jkun, jew li x’aktarx ikun, biksur ta’ kondizzjonijiet tal-permess tiegħu jew ta’ dawn ir-regolamenti b’mod ġenerali; "avviż ta’ rimedju " tfisser id-dokument ta’ avviżi ppreżentata lid-detentur tal-permess meta l-awtorità kompetenti tqis li l-kondizzjonijiet tal-permess tiegħu m’għadhomx adegwati, jew li l-produzzjoni tal-iskart tiegħu skont il-permess jew attività ta’ ġestjoni ta’ skart tkun ta’ riskju mhux previst għas-saħħa tal-bniedem jew għall-ambjent; " l-awtorità kompetenti " għandu jkollha l-istess tifsira ta’ "l-awtoritaċ"kif mfisser fl-artikolu 2 tal-Att; " bijo-skart " tfisser skart bijodegradabbli tal-ġnien u l-ġonna, skart tal-ikel u tal-kċina mid-djar, ristoranti, fornituri tal-ikel u postijiet tal-bejgħ u skart komparabbli minn impjanti tal-ipproċessar tal-ikel; "detentur tal-iskart " tfisser il-produttur tal-iskart jew il-persuna fiżika jew ġuridika li tkun fil-pussess tal-iskart; "detentur ta’ permess " tfisser persuna li tkun talbet u kisbet permess mill-awtorità kompetenti; "ftehim " tfisser ftehim formali milħuq bejn l-awtorità kompetenti u l-operaturi ekonomiċi konċernati, li għandu jkun miftuħ għall-imsieħba kollha li jixtiequ jissodisfaw il-kondizzjonijiet tal-ftehim bil-għan li jaħdmu biex jilħqu l-għanijiet ta’ dawn ir-regolamenti; " ġbir " tfisser il-ġbir tal-iskart, inkluż l-għażla preliminari u l-ħżin preliminari tal-iskart għall-finijiet tat-trasport lejn impjant tat-trattament tal-iskart; " ġbir imħallat " tfisser il-ġbir ta’ flussi ta’ skart destinati għar-riċiklaġġ flimkien ma’ xulxin iżda separatament minn skart ieħor; " ġbir separat " tfisser il-ġbir fejn il-fluss ta’ skart jinżamm separat skond it-tip u l-karatteristika sabiex ikun faċilitat trattament speċifiku; "irkupru " tfisser kull operazzjoni li r-riżultat prinċipali tagħha jkun skart li jservi skoput li permezz tas-sostituzzjoni ta’ materjali oħra li inkella kienu jintużaw biex jissodisfaw funzjoni partikolari, jew skart li qed jiġi preparat b’mod li jissodisfa dik il-funzjoni, fl-impjant jew fl-ekonomija usa’. L-Iskeda 2 tistipula lista mhux eżawrjenti ta’ operazzjonijiet ta’ rkupru; " il-Komunità " tfisser il-Komunità Ewropea; " kunsinnatarju " tfisser kull persuna naturali jew legali li tirċievi konsenja ta’ skart għal irkupru jew rimi; " kunsinnatarju " tfisser kull persuna naturali jew legali li jibda it-trasport, barra minn vjeġġ, ta’ skart, billi jirrikjedi li l-iskart jitneħħa mill-post li fih dan qed jinżamm; "maniġġar tal-iskart " tfisser il-ġbir, it-trasport, l-irkupru u r-rimi ta’ skart, inkluż is-superviżjoni ta’ dawk l-operazzjonijiet u l-kura ta’ wara tas-siti tar-rimi, u inklużi l-azzjonijiet li jittieħdu bħala negozjant jew sensar; " il-Ministru " tfisser il-Ministru responsabbli għall-ambjent; "negozjant " tfisser kull intrapriża li taġixxi fir-rwol ta’ prinċipal biex tixtri jew sussegwentement tbigħ l-iskart, inklużi dawk in-negozjanti li ma jieħdux pussess fiżiku tal-iskart; " nota ta’ konsenja " tfisser nota li għandha takkumpanja l-kunsinna ta’ skart perikoluż jew ta’ skart mhux perikoluż, fil-forma stabbilita fl-Iskeda 9; " obbligi ta’ kura ta’ wara " tfisser id-dazji li l-awtorità kompetenti tista’ teħtieġ operatur tal-iskart li jwettaq skond ir-regolament 2; "permess " tfisser kull permess maħruġ mill-awtorità kompetenti taħt ir-regolament 19; " permess ta’ konsenja " tfisser permess li għandu jkun miksub mill-awtorità kompetenti qabel kunsinna ta’ skart perikoluż jew mhux perikolużi; " preparazzjoni għal użu mill-ġdid " tfisser il-verifika, it-tindif jew it-tiswija ta’ operazzjonijiet ta’ rkupru li biha prodotti jew komponenti ta’ prodotti li saru skart jiġu preparati sabiex jintużaw mill-ġdid mingħajr ebda proċessar bil-quddiem ieħor; "prevenzjoni " tfisser miżuri meħuda qabel sustanza, materjal jew prodott ikunu saru skart, li jnaqqsu: (a) il-kwantità tal-iskart, inkluż permezz tal-użu mill-ġdid ta’ prodotti jew l-estensjoni tat-tul ta’ ħajja tal-prodotti; (b) l-impatti negattivi tal-iskart ġenerat fuq l-ambjent u s-saħħa tal-bniedem; jew (ċ) il-kontenut ta’ sustanzi ta’ ħsara f’materjali u prodotti; "produttur tal-iskart " tfisser kull min bl-attivitajiet tiegħu jipproduċi skart (il-produttur oriġinali tal-iskart) jew kull min jagħmel proċessar minn qabel, taħlit jew operazzjonijiet oħra li jirriżultaw f’bidla fin-natura jew il-kompożizzjoni ta’ dan l-iskart; "riċiklaġġ " tfisser kull operazzjoni ta’ rkupru li biha l-materjali tal-iskart jiġu proċessati mill-ġdid fi prodotti, materjali jew sustanzi għall-użu oriġinali jew għal skopijiet oħra. Dan jinkludi il-proċessar mill-ġdid f’materjal organiku, imma mhux għall-irkupru ta’ enerġija u l-ipproċessar mill-ġdid f’materjali li għandhom jintużaw bħala fjuwils jew għal operazzjonijiet ta’ radam; "riġenerazzjoni ta’ żjut għar-rimi" tfisser kull operazzjoni ta’ riċiklaġġ li biha jistgħu jiġu prodotti żjut bażiċi bir-raffinar ta’ żjut għar-rimi, partikolarment bit-tneħħija tal-kontaminanti, il-prodotti ta’ ossidazzjoni u l-additivi li jinsabu f’dawn iż-żjut; "rimi" tfisser kull operazzjoni li mhijiex irkupru ukoll meta l-operazzjoni għandha bħala konsegwenza sekondarja r-reklamazzjoni ta’ sustanzi jew enerġija. L-Iskeda 1 tistabbilixxi lista mhux eżawrjenti ta’ operazzjonijiet ta’ rimi; "sensar" tfisser kull intrapriża li tirranġa l-irkupru jew ir-rimi ta’ skart f’isem oħrajn, inkluż dawk is-sensara li ma jieħdux pussess fiżiku tal-iskart; " skart " tfisser kull sustanza jew oġġett li d-detenturjarmi jew bi ħsiebu jew huwa meħtieġ lijarmi; " skart domestiku " ifisser skart minn: (a) proprjetà domestika, jiġifieri, ta’ bini jew parti fil-magħluq ta’ bini li huwa użat kompletament għall-finijiet ta’ akkomodazzjoni ta’ għixien; (b) dar residenzjali; (ċ) fond li jifforma parti ta’ università jew skola jew stabbiliment edukattiv ieħor; (d) fond li jifforma parti ta’ sptar jew nursinghome; " skart industrijali " ifisser skart minn xi wieħed mill-bini li ġejjin: (a) Kap. 424. Kap. 424. kull post tax-xogħol kif imfisser fl-artikolu 2(1) tal-Att dwar l-Awtorità għas-Saħħa u s-Sigurtà fuq il-Post tax-Xogħol; (b) kull fond użat għall-finijiet ta’, jew b’konnessjoni mal-forniment lill-pubbliku ta’ servizzi ta’ trasport bl-art, ilma jew arja; (ċ) kull fond użat għall-finijiet ta’, jew b’konnessjoni mal-provvista ta’ gass, ilma jew elettriku jew il-provvista ta’ servizzi ta’ drenaġġ lill-pubbliku, jew (d) kull fond użat għall-finijiet ta’, jew b’konnessjoni mal-għoti lill-pubbliku ta’ telekomunikazzjonijiet jew servizzi postali; "skarti nerti " tfisser skart li ma jgħaddix minn xi trasformazzjoni fiżika, kimika jew bijoloġika sinjifikattiva. Skart inerti mhux ser jinħall, jinħaraq jew jirreaġixxi mod ieħor kimikament, isir bijodegradabbli jew jaffettwa ħażin xi materjali jiġi f’kuntatt magħha, b’tali mod li x’aktarx joħloq tniġġis tal-ambjent jew jagħmel ħsara lis-saħħa tal-bniedem. Il-possibbiltà ta’ ċarċir totali u l-kontenut li jniġġesta l-iskart u l-ekotossiċità taċ-ċarċir għandhom ikunu insinjifikanti, u b’mod partikolari ma jipperikolawx l-kwalità tal-ilma tal-wiċċ u, jew ilma tal-art; " skart kummerċjali " tfisser skart minn stabbiliment uża tkollu jew prinċipalment għall-finijiet ta’ kummerċ jew negozju jew bl-għanijiet tal-isport, rikreazzjoni jew divertiment, minbarra: (a) skart tad-dar; (b) skart industrijali; (ċ) skart ta’ estrazzjoni kif definiti fir-regolament 3(1) tar-Regolamenti dwar Maniġġar ta’ Skart (Maniġġar ta’ Skart mill-Industriji ta’ Estrazzjoni u Rdim); (d) skart ta’ kull deskrizzjoni oħra meqjusa bħala mhux kummerċjali mill-awtorità kompetenti; " skart perikoluż" tfisser skart li jkollu waħda jew aktar mill-karatteristiċi perikolużi elenkati fl-Ikeda 3; "skart solidumuniċipali" ifisser skart minn djar, kif ukoll skart kummerċjali, industrijali u istituzzjonali ieħor li, minħabba fin-natura jew l-għamla tiegħu, jkun simili għal skart mid-djar; " trasportatur " tfisser kull persuna li tiġboru twettaq it-trasport, minbarra vjeġġi ta’ skart; " trattament " tfisser operazzjonijiet ta’ rkupru jew rimi, inkluż il-preparazzjoni qabel l-irkupru jew ir-rimi; " użu mill-ġdid " tfisser kull operazzjoni li biha l-prodotti jew il-komponenti li mhumiex skart jerġgħu jintużaw għall-istess skopli għalih kienu maħsubin; "vjeġġ " huwa kif hemm fit-tifsira tal-Artikolu 2(34) tar-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart; " żjut għar-rimi" tfisser kull lubrikazzjoni minerali jew sintetika jew żjut industrijali li m’għadhomx tajbin għall-użu li għalih kienu maħsuba oriġinarjament, bħal żjut użati tal-magna tal-kombustjoni u żjut tal-gearbox, żjut ta’ lubrikazzjoni, żjut għat-turbini u żjutidrawliċi. 5. Prodotti sekondarji. Sustanza jew oġġett, li jirriżultaw minn proċess ta’ produzzjoni, li l-għan primarju mhuwiex il-produzzjoni ta’ dak l-oġġett, jista’ jitqies li mhuwiex skart kif imsemmi fir-regolament 4 iżda bħala prodott sekondarju biss jekk jiġu sodisfatti il-kondizzjonijiet li ġejjin: (a) użu ulterjuri tas-sustanza jew l-oġġett ikun ċert; (b) is-sustanza jew l-oġġett jistgħu jiġu wżati direttament mingħajr xi proċessar ulterjuri ħlief prattika industrijali normali; (ċ) is-sustanza jew l-oġġett huma prodotti bħala parti integrali ta’ proċess ta’ produzzjoni; u (d) l-użu ulterjuri jkun skont il-liġi, jiġifieri s-sustanza jew l-oġġett jissodisfaw ir-rekwiżiti rilevanti kollha tal-prodott, dawk ambjentali u ta’ produzzjoni tas-saħħa għall-użu speċifiku u mhuwiex ser jirriżulta f’impatti ġenerali li jikkawżaw ħsara lill-ambjent jew is-saħħa tal-bniedem. 6. (1) L-iskart għandu jibqa’ jkun skart skont it-tifsira tar-regolament 4 meta dan ikun għadda minn operazzjoni ta’ rkupru, inkluż riċiklaġġ, u jkun jikkonforma mal-kondizzjonijiet li ġejjin: (a) is-sustanza jew l-oġġett ikun użat komunement għal skopijiet speċifiċi; (b) ikun jeżisti suq jew tkun teżisti domanda għal dik is-sustanza jew oġġett; (ċ) is-sustanza jew l-oġġett jissodisfa r-rekwiżiti tekniċi għall-iskopijiet speċifiċi u jissodisfa l-leġislazzjoni u l-istandards eżistenti applikabbli għall-prodotti; (d) l-użu tas-sustanza jew l-oġġett ma jwasslux għal impatti ġenerali li jagħmlu ħsara lill-ambjent jew lis-saħħa tal-bniedem; u (e) is-sustanza jew l-oġġett għandhom ikunu akkumpanjati minn dikjarazzjoni kif stabbilit fl-Iskeda 10. (2) Meta l-kriterji ta’ tmiem tal-iskart ma jkunux ġew stabbiliti fil-livell Komunitarju, l-awtorità kompetenti għandha tiddeċiedi jekk ċertu skart għandux ikompli jitqies bħala skart jew le, skont ma jkun il-każ, u tista’ wkoll tiżviluppa kriterji speċifiċi għal ċerti flussi ta’ skart. Il-kriterji żviluppati mill-awtorità kompetenti għandhom jinkludu valuri ta’ limitu għal sustanzi li jniġġsu fejn meħtieġ u għandha tieħu konsiderazzjoni ta’ kull effett possibbli ta’ riskji ambjentali ħżiena tas-sustanza jew l-oġġett. (3) Fil-każijiet meta leġislazzjoni u standards applikabbli għal prodotti ma jeżistux għall-iskart irkuprat, id-detentur għandu jagħmel dikjarazzjoni li l-leġislazzjoni u l-istandards applikabbli għal prodotti ma jeżistux għal dik is-sustanza jew oġġett. (4) Fil-każijiet meta s-sustanza jew l-oġġett għandhom jiġu aktartrattati biex jitneħħew materjali barranin qabel ma jintużaw bħala materja prima fi proċess industrijali, dik is-sustanza jew oġġett m’għandhomx jieqfu milli jkunu skart fis-sens tar-regolament 4. (5) L.S.549.43L.S.549.89L.S.549.36L.S.549.43L.S.549.54 Skart li ma jibqax skart skond is-sub regolament (1) għandu wkoll jieqaf milli jkun skart għall-iskop tal-miri ta’ rkupru u r-riċiklaġġ stabbiliti fir-Regolamenti dwar l-Ippakkjar u l-Iskart tal-Ippakkjar fil-Maniġġar tal-Iskart, ir-Regolamenti dwar l-Immaniġġar ta’ l-Iskart (Apparat Elettriku u Elettroniku), ir-Regolamenti dwar l-Immaniġġar ta’ Skart (Vetturi fi Tmiem Żmienhom) u r-Regolamenti dwar Maniġġar ta’ Skart (Batteriji u Akkumulaturi) u leġislazzjoni Komunitarja rilevanti oħra meta l-irkupru jew rekwiżiti ta’ riċiklaġġ ta’ din il-leġislazzjoni huma sodisfatti. (6) Dawk l-istabbilimenti jew negozji u attivitajiet li huma eżentati mir-rekwiżit tar-regolament 19(1) u li ma jkunux reġistrati skond ir-regolament 27(1), li jkollhom l-intenzjoni li jimplimentaw kriterju ta’ tmiem ta’ skart stabbilit f’livell tal-Komunità, għandhom jinformaw lill-awtorità kompetenti. 7. Lista tal-iskart. Emendat: A.L.441 tal-2011. (1) Id-Deċiżjoni tal-Kummissjoni 2000/532/EC* * OJL 226, 6.9.2000, p. 3 li stabbilit lista ta’ skart għandha tapplika. Il-lista ta’ skart għandha tkun tassattiva għar-rigward tad-determinar tal-iskart li għandu jitqies bħala skart tossiku. L-inklużjoni ta’ xi sustanza jew oġġett fil-lista ma għandux jitqies li jkun skart fiċ-ċirkostanzi kollha. Kull oġġett jew sustanza għandu jitqies li jkun skart biss fil-każ li t-tifsira msemmija fir-regolament 4 tiġi sodisfatta. (2) L-awtorità kompetenti tista’ tqis skart bħala skart perikoluż fejn, ukoll jekk ma jidhirx bħal dik fid-Deċiżjoni tal-Kummissjoni 2000/532/KE, ikollu waħda jew aktar mill-proprjetajiet elenkati fl-Iskeda 3. (3) Meta l-awtorità kompetenti jkollha provi li juru li xi skart speċifiku elenkat fid-Deċiżjoni 2000/532/KE bħala skart perikoluż ma jurix waħda mill-proprjetajiet elenkati fl-Iskeda 3, l-awtorità kompetenti tista’ tqis dak l-iskart bħala mhux skart perikoluż. (4) Il-klassifikazzjoni mill-ġdid ta’ skart perikoluż bħala skart perikoluż ma jistgħux jintlaħqu permezz ta’ dilwizzjoni jew taħlit tal-iskart bil-għan li jitnaqqsu l-konċentrazzjonijiet inizjali ta’ sustanzi perikolużi għall-livell taħt il-limiti li jiddefinixxu skart bħala perikoluż stipulati fid-Deċiżjoni tal-Kummissjoni 2000/532/KE. (5) L-awtorità kompetenti tista’ tqis skart bħala skart mhux perikoluż skond id-Deċiżjoni 2000/532/KE msemmija fis-sub regolament (1). TAQSIMA II REKWIŻITI ĠENERALI 8. (1) Meta tiġi applikata r-responsabbiltà estiża tal-produttur, l-awtorità kompetenti għandha tieħu f’konsiderazzjoni l-fattibbiltà teknika u vijabbiltà ekonomika u l-impatti fuq l-ambjent, fuq is-saħħa tal-bniedem u soċjali in ġenerali, filwaqt li jirrispettaw il-ħtieġa li jiżguraw il-funzjonament kif suppost tas-suq intern. L-awtorità kompetenti tista’ tintroduċi miżuri leġislattivi għall-prodotti speċifiċi, bħal żjut u tajers, skond l-Iskeda 7. Fil-każ tal-introduzzjoni ta’ miżuri bħal dawn, produtturi tal-iskart jistgħu jiġu eżentati parzjalment jew totalment mill-finanzjament tal-ispejjeż ta’ ġestjoni tal-iskart skont ir-regolament 12(7), jekk jiġi deċiż li l-ispejjeż ta’ ġestjoni tal-iskart għandhom jinġarru parzjalment jew b’mod sħiħ mill-produttur tal-prodott li minnuġie l-iskart u lid-distributuri ta’ dawk il-prodotti jistgħu jaqsmu dawn l-ispejjeż. (2) Ir-responsabbiltà estiża tal-produttur għandha tkun applikata mingħajr preġudizzju għar-responsabbiltà għall-immaniġġar tal-iskart kif previst fir-regolament 12(1) u mingħajr preġudizzju għal leġislazzjoni tal-Komunità jew dik Maltija eżistenti dwar flussi ta’ skart u prodotti speċifiċi. 9. Projbizzjoni ta’ taħlit ta’ skart miġbur separatament. (1) L-istabbiliment jew intrapriża li tiġbor, tittrasporta jew tirċievi skart li ġiemiġbur separatament m’għandhomx iħalltu l-iskart ma’ skart ieħor jew materjal ieħor bi proprjetajiet differenti. (2) Il-projbizzjoni fis-sub regolament (1) tapplika biss fejn iż-żamma tal-iskart separat tiffaċilità jew ittejjeb l-irkupru. 10. Ġbir separat. (1) Bla ħsara għar-regolament 9, il-kunsilli lokali għandhom jistabbilixxu ġbir separat (li jinkludi ġbir imħallat) sal-31 ta’ Diċembru, 2013 għal mill-inqas dan li ġej- (a) karta, (b) metall, (ċ) plastiku (d) ħġieġ, sabiex jippromwovu riċiklaġġ ta’ kwalità għolja. (2) Kull trasportat u r reġistrat skond ir-Regolamenti dwar ir-Reġistrazzjoni ta’ Attivitajiet fil-Maniġġar ta’ Skart, biex iġorr l-iskart kif imfisser fir-regolament 4 u jiġbor l-iskart tal-karti, metall, plastik jew ħġieġ, separatament, għandhom iżommu kull frazzjonijiet miġbura separati. (3) Id-dmirijiet f’dan ir-regolament japplikaw biss fejn dawn ikunu: (a) teknikament, ambjentalment u ekonomikament prattikabbli; u (b) xierqa biex jintlaħqu l-istandards ta’ kwalità meħtieġa għar-riċiklaġġ. 11. L-awtorità kompetenti għandha tiżgura li fejn il-ġbir skont il-paragrafu 11 tal-Iskeda 5 ma jsirx, l-iskart jgħaddi mill-operazzjonijiet ta’ rimisigur li jissodisfaw id-dispożizzjonijiet stabbiliti fil-paragrafu 3 tal-Iskeda 5 dwar il-protezzjoni tas-saħħa tal-bniedem u l-ambjent. TAQSIMA III MANNIĠĠAR TAL-ISKART 12. Dmir ta’ kura. Emendat: A.L.441 tal-2011. (1) Għandu jkun l-obbligu ta’ kull produttur oriġinali ta’ skart jew detentur ieħor ta’ skart li jitratta l-iskart hustess jew li jinkariga bit-trattament lil xi negozjant jew lil xi stabbiliment jew xi negozju li jagħmel proċess ta’ trattament ta’ skart jew bi ftehim ma’ kollettur privat jew pubbliku ta’ skart biex jiġi assigurat li l-iskart ikun immaniġġat skont il-paragrafi 2 u 3 tal-Iskeda 5 u l-kondizzjonijiet imposti ma’ kull permess. (2) Għandu jkun id-dmir ta’ kull produttur ta’ skart oriġinali jew detentur ta’ skart ieħor li: (a) jipprevjenu kull ksur ta’ dawn ir-regolamenti; (b) jipprevjenu kull ħruġ ta’ dak l-iskart mill-kontroll tiegħu jew dak ta’ xi persuna oħra; u (ċ) jiżguraw li dak l-iskart ikun amministrat minn persuna li tkun fil-pussess ta’ permess. (3) Is-sub regolamenti) m’għandhomx japplikaw għal okkupant ta’ dar ma’ dak l-iskart domestiku prodott fuq il-proprjetà. (4) Għandu jkun id-dmir tal-okkupant ta’ dar li jieħu l-miżuri kollha bħal dawn disponibbli lil u kif huma raġonevoli fiċ-ċirkostanzi sabiex jiżgura li kull trasferiment minnu ta’ skart domestiku prodott fuq il-proprjetà isir biss lill-persuna awtorizzata jew lill-persuna għal skopijiet ta’ trasport awtorizzati. (5) Ebda persuna m’għandha tiddepożita xi skart ħlief f’xi faċilità għal ġestjoni ta’ skart li huwa awtorizzat li jirċievi l-iskart b’permess. (6) Meta l-iskart jiġi trasferit mill-produttur oriġinali jew id-detentur għal waħda mill-persuni naturali jew legali msemmija fis-sub regolament (1) għal trattament preliminari, ir-responsabbiltà għat-twettiq ta’ rkupru komplut jew operazzjoni ta’ rimi m’għandhomx jiġu mormija bħala regola ġenerali. Mingħajr preġudizzju għar-Regolament (KE) Nru 1013/2006, l-awtorità kompetenti tista’ tispeċifika l-kondizzjonijiet ta’ responsabbiltà u tiddeċiedi f’dawk il-każijiet fejn il-produttur oriġinali għandu jżomm ir-responsabbiltà għall-katina kollha tat-trattament jew f’dawk il-każijiet fejn ir-responsabbiltà tal-produttur u d-detentur tista’ tiġi kondiviża jew delegata fost l-atturi tal-katina ta’ trattament. (7) L-ispejjeż ta’ ġestjoni ta’ skart għandhom jitħallsu mill-produttur oriġinali tal-iskart jew mid-detenturi attwali jew ta’ qabel, jiddependi fuq min għandu l-obbligu ta’ kura għall-iskart skont kull dispożizzjoni ta’ dan ir-regolament. (8) Stabbilimenti jew negozji li jiġbru jew jittrasportaw skart fuq bażi professjonali għandhom iqassmu l-iskart miġbur u trasportat lill-installazzjonijiet ta’ trattament awtorizzati skont il-paragrafu 3 tal-Iskeda 5. 13. B’deroga mir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart, vjeġġi ta’ skart li jkunu deħl indestinati għall-inċineraturi li huma klassifikati bħala rkupru għandhom jiġu projbiti, fejn ġie stabbilit livjeġġ jirriżulta li l-iskart nazzjonali jkollu jintrema jew li l-iskart ikun irid jiġi trattat b’mod li mhuwiex koerenti mal-pjanijiet tal-imaniġġar tal-iskart nazzjonali ta’ Malta. 14. Kontroll ta’ skart perikoluż u skart ieħor. Emendat: A.L.441 tal-2011; A.L.384 tal-2012. (1) L-awtorità kompetenti għandha tieħu l-azzjoni neċessarja biex tassigura li l-produzzjoni, il-ġbir u t-transportar ta’ skart tossiku, kif ukoll il-ħżin u t-trattament tiegħu, isiru f’kondizzjonijiet li jipprovdu protezzjoni lill-ambjent u s-saħħa tal-bniedem sabiex jiġu milħuqa d-dispożizzjonijiet tal-paragrafu 3 tal-Iskeda 5. (2) Id-detenturi ta’ skart perikoluż għandhom jiżguraw li, fil-kors ta’ ġbir, trasport, u ħżin temporanju, l-iskart perikoluż bħal dan ikun ippakkjat u tikkettjat skond standards nazzjonali u internazzjonali jew kif ordnat mill-awtorità kompetenti. (3) Kull persuna li biħsiebha tittrasferixxi skart perikoluż jew kull skart mhux perikolu ż kif ordnat mill-awtorità kompetenti, fit-territorju jew ilmijiet Maltin għandha tinforma li Il-awtorità kompetenti tat-trasferiment maħsubu mill-inqas ħmis tax-il jum tax-xogħol qabel it-trasferiment attwali huwa pjanat li jsir, l-applikant għandu jippreżenta lill-awtorità kompetenti permess tal-konsenja mimlija skont l-Iskeda 8. Permess ta’ kunsinna għandu jkun validu għal dak iż-żmien kif l-awtorità kompetenti tispeċifika. (4) Kull meta skart perikoluż jew mhux perikoluż jiġi identifikat mill-awtorità kompetenti, huwa trasferit fit-territorju jew ilmijiet Maltin, dan għandu jkun akkumpanjat minn nota ta’ kunsinna ta’ skart perikolu żkodifikata maħruġa mill-awtorità kompetenti, li mudell tagħha jinsab fl-Iskeda 9. (5) L-awtorità kompetenti għandha sussegwentement tipprovdi din il-persuna b’ħames kopji ta’ nota ta’ kunsinna kodifikati li fihom id-dettalji jridu jintlew minn min jikkonsenja, it-trasportatur u d-destinatarju, skont l-Iskeda 9, kif ġej: (a) Kopja 1: kopja prenotifika li għandha tintbagħat minn min jikkonsenja lill-awtorità kompetenti; (b) Kopja 2: kopja ta’ min jikkonsenja biex tinżamm minn min jikkonsenja; (ċ) Kopja 3: kopja tat-trasportatur, li jakkumpanja l-iskart matul it-trasferiment; (d) Kopja 4: kopja tal-konsenjatarju li għandha tinżamm mid-destinatarju; u (e) Kopja 5: kopja tad-depożitu li għandha tintbagħat mid-destinatarju lill-awtorità kompetenti. (6) Mill-inqas tliet ijiem tax-xogħol qabel it-trasferiment attwali meta huwa ipjanat li jseħħ, l-applikant għandu jippreżenta lill-awtorità kompetenti nota tal-konsenja mimlija skont l-Iskeda 9. (7) Jekk l-awtorità kompetenti issib oġġezzjoni fuq it-trasferiment maħsub, l-awtorità kompetenti għandha tinforma lil min jikkonsenja mill-inqas tmienja u erbgħin siegħa qabel id-data pjanata ta’ trasferiment. (8) L-awtorità kompetenti tista’ tawtorizza serje ta’ trasferimenti ta’ skart li jkollu l-istess karatteristiċi fiżiċi u kimiċi li jseħħu fi żmien tnax-il xahar mill-ħruġ ta’ awtorizzazzjoni li tkun koperta minn prenotifika waħda. (9) Jekk ma jkunx hemm oġġezzjoni mill-awtorità kompetenti għat-trasferiment maħsub, it-trasferiment għandu jseħħ fi żmien tletinġurnata mid-data tal-prenotifika. Fil-każ ta’ iktar minn trasferiment wieħed, l-ewwel trasferiment għandu jseħħ fi żmien tletinġurnata mid-data tal-prenotifika. (10) Noti ta’ kunsinna tal-iskart għandhom jinżammu għal minimu ta’ tliet sninu jkunu disponibbli fuq talba lill-awtorità kompetenti. (11) L-awtorità kompetenti tista’ tippermetti devjazzjonijiet mid-dispożizzjonijiet ta’ dan ir-regolament fil-każijiet fejn l-awtorità kompetenti jidhrilha li l-iskart għandu jiġi maniġġat mingħajr ebda dewmien, fi sforz biex jitnaqqas it-theddid potenzjali għall-ambient, għall-bniedem u għal organiżmi oħra ħajjin. F’każijiet bħal dawn, l-awtorità kompetenti għandha tordna lill-produttur jew lid-detentur tal-iskart biex tiġi żgurata t-traċċabilità mill-produzzjoni sad-destinazzjoni finali. 15. Tariffi. (1) L-awtorità kompetenti tista’ tintroduċi tariffi ta’ proċessar biex ikopru l-ispejjeż magħmula fl-evalwazzjoni u l-ipproċessar ta’ applikazzjonijiet, u fil-ħruġ ta’ permessi f’konformitaċ mar-regolamenti. (2) L-awtorità kompetenti tista’ titlob garanzija bankarja biex tiżgura l-konformità mal-kondizzjonijiet stabbiliti fil-permess. 16. Projbizzjoni ta’ taħlit ta’ skart perikoluż. Emendat: A.L.441 tal-2011; A.L.6 tal-2014. (1) L-iskart perikoluż m’għandux jitħallat ma’ kategoriji oħra ta’ skart perikoluż jew ma’ skart, sustanzi jew materjali oħrajn. It-taħlit għandu jinkludi d-dilwizzjoni ta’ sustanz perikolużi. (2) B’deroga mis-sub regolament (1), l-awtorità kompetenti tista’ tippermetti taħlit bil-kondizzjoni li: (a) l-operazzjoni ta’ taħlit titwettaq minn stabbiliment jew intrapriża li tkun kisbet permess skont ir-regolament 19; (b) id-dispożizzjonijiet tal-paragrafu 3 tal-Iskeda 5 ikunu sodisfatti u l-effett negattiv tal-immaniġġar tal-iskart fuq is-saħħa tal-bniedem u l-ambjent ma jiżdiedx; u (ċ) l-operazzjoni ta’ taħlit tkun konformi mal-aħjar teknika disponibbli. (3) Bla ħsara għal kriterji tekniċi u ta’ vijabbiltà ekonomika, fejn skart perikoluż ikun ġie imħallat b’mod li jmur kontra s-subregolament (1), is-separazzjoni għandha ssir fejn ikun possibbli u meħtieġ sabiex tkun konformi ma d-dispożizzjonijiet stabbiliti fil-paragrafu 3 tal-Iskeda 5. 17. Skart perikoluż prodott mid-djar. Emendat: A.L.441 tal-2011. (1) Ir-regolamenti 14, 16 u 33 ma għandhomx japplikaw għal skart imħallat ġenerat mid-djar. (2) Ir-regolamenti 14 u 33 ma għandhomx japplikaw għal frazzjonijiet separati ta’ skart tossiku ġenerat mid-djar sakemm dawn jiġu aċċettati għal ġbir, rimi jew irkupru minn xi stabbiliment jew negozju li jkun kiseb permess jew li jkun ġie reġistrat skont ir-regolamenti 19 jew 27. 18. Żjut għar-rimi. Emendat: A.L.6 tal-2014. (1) Mingħajr preġudizzju għad-dispożizzjonijiet relatati mal-immaniġġar tal-iskart perikoluż stabbilit fir-regolamenti 14 u 16, żjut għar-rimi għandhom: (a) jinġabru separatament, fejn dan huwa teknikament possibbli; (b) jiġu trattati skont il-paragrafi 2 u 3 tal-Iskeda 5; (ċ) ma jkunux intużaw bħala fjuwil fil-vetturi tat-toroq, ajruplani jew bastimenti tal-baħar. (2) Meta jkun teknikament fattibbli u ekonomikament vijabbli, żjut għar-rimi b’karatteristiċi differenti ma jitħalltux u żjut għar-rimi ma jitħalltux ma’ żjut ta’ tipi oħrajn ta’ skart jew sustanzi, jekk tali taħlit ma jħallix li jiġu trattati. (3) L-awtorità kompetenti tista’ skont l-Iskeda 4 u fejn l-Artikoli 11 jew 12 tar-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart japplikaw, jirrestrinġu l-vjeġġ transkonfini taż-żjut użat minn Malta għall-faċilitajiet ta’ inċinerazzjoni jew koinċinerazzjoni sabiex jagħtu prijorità li r-riġenerazzjoni ta’ żejt għar-rimi. TAQSIMA IV PERMESSI U REĠISTRAZZJONI 19. Ħruġ ta’ permessi. Emendat: A.L.441 tal-2011. (1) Kull stabbiliment jew negozju li jkollu l-intenzjoni li jagħmel trattament ta’ skart għandu jikseb il-permess mingħand l-awtorità kompetenti. (2) Permess għandu jispeċifika mill-inqas dan li ġej: (a) it-tipi u l-kwantitajiet ta’ skart li jista’ jiġi trattat; (b) għal kull tip ta’ operazzjoni b’permess, ir-rekwiżiti tekniċi u kull rekwiżit ieħor rilevanti għas-sit ikkonċernat; (ċ) il-miżuri ta’ sigurtà u prekawzjoni li jridu jittieħdu; (d) il-metodu li għandu jintuża għal kull tip ta’ operazzjoni; (e) dawk l-operazzjonijiet ta’ monitoraġġ u ta’ kontroll skont il-ħtieġa; (f) dawk id-dispożizzjonijiet ta’ għeluq u ta’ kura ta’ wara skont il-ħtieġa; u (g) kull informazzjoni oħra mitluba mill-awtorità kompetenti biex jgħinu fl-evalwazzjoni tagħha tal-applikazzjoni. (3) Permessi għandhom ikunu validi għal dak iż-żmien kif l-awtorità kompetenti tispeċifika, u l-applikazzjoni għat-tiġdid mid-detentur tal-permess għandha tkun deċiża mill-awtorità kompetenti skont ir-regolament 21. (4) Il-permessi taħt dawn ir-regolamenti jistgħu wkoll jinħarġu jew jiġu miżmuma f’isem sħubiji, kumpanniji u intrapriżi kollettivi oħra u korpi korporattivi. (5) Detentur tal-permess għandu jkun legalment responsabbli u jrid jagħti kontabbilità biex jiġi żgurat li l-attività ta’ ġestjoni ta’ skart li għalih tkun ingħatat permess titwettaq skont dawn ir-regolamenti u mal-kondizzjonijiet stipulati fil-permess. (6) Impjegati ta’ detentur ta’ permess għandhom ikunu awtorizzati biex jidħlu għal attivitajiet ta’ ġestjoni ta’ skart taħt dawn ir-regolamenti permezz tal-permessottenut minn min iħaddem, sakemm: (a) ikunu qed jaġixxu għan-nom ta’ min iħaddem; (b) ikunu qegħdin jaġixxu fil-kompetenza tal-permess ta’ min iħaddem u huma fl-osservanza tat-termini, kondizzjonijiet u r-regoli li huma mehmuża miegħu u dawn ir-regolamenti b’mod ġenerali; (ċ) huma kwalifikati kif suppost skont ir-regolament 20. (7) Impjegati ta’ detentur ta’ permess għandhom ikunu meqjusa bħala dawk li jaġixxu għan-nom ta’ min iħaddem sakemm il-kuntrarju huwa pruvat. (8) Permess m’għandux ikun trasferibbli, sakemm l-approvazzjoni tal-awtorità kompetenti tkun ġiet mitluba u mogħtija għal dan il-għan. (9) Bla ħsara għar-regolament 25, l-awtorità kompetenti għandha tiddeċiedi jekk toħroġx jew le permess fi żmien sitt xhur mid-data li fiha tirċievi l-applikazzjoni. (10) Għandha tkun kondizzjoni ta’ kull permess li jkopri l-inċinerazzjoni jew ko-inċinerazzjoni birkupru ta’ enerġija li l-irkupru tal-enerġija jseħħ b’livell għoli ta’ effiċjenza fl-enerġija. (11) Sakemm ir-rekwiżiti ta’ dan ir-regolament jiġu sodisfatti, kull permess prodott skond il-leġislazzjoni Komunitarja jew nazzjonali oħra jistgħu jiġu kombinati mal-permess meħtieġ taħt is-subregolament (1) biex jifforma permess wieħed, fejn dak il-formatjevi tad-duplikazzjoni mhux meħtieġa ta’ informazzjoni u r-ripetizzjoni ta’ xogħol mill-operatur jew l-awtorità kompetenti. 20. Kwalifiki tal-impjeġati. (1) Kull persuna li tiġbor jew tittrasporta l-iskart fuq bażi professjonali, negozjanti, sensara u operaturi ta’ trattament ta’ skart għandhom ikollhom il-kwalifiki minimi meħtieġa kif definit mill-awtorità kompetenti. Dawn ir-rekwiżiti minimi ta’ kwalifikazzjoni għandhom jieħdu l-forma ta’ kors b’tul ta’ żmien u kurrikulum approvati mill-awtorità kompetenti. L-awtorità kompetenti għandha taċċetta biss ċertifikazzjoni minn istituzzjonijiet ta’ aġenziji ta’ taħriġ rikonoxxuti. (2) Dawn l-impjegati kif imsemmi fis-sub regolament (1) jistgħu wkoll ikunu soġġetti għal verifiki każwali minn uffiċjali ta’ l-awtorità kompetenti. 21. Rifjut li jinħareġ permess. Emendat: A.L.441 tal-2011. (1) Meta l-awtorità kompetenti tqis li l-metodu ta’ trattament intiż ma jkunx aċċettabli mill-għadd ta’ ħarsien tal-ambjent, partikolarment meta l-metodu ma jkunx skond il-paragrafu 3 tal-Iskeda 5, hi għandha tirrifjuta li toħroġ il-permess. (2) Fil-proċess biex jiġi stabbilit jekk għandhux jinħareġ jew li jiġi rifjutat permess lill-applikant, l-awtorità kompetenti għandha tieħu konsiderazzjoni ta’: (a) l-idoneità tal-applikant li jwettaq l-attività proposta, wara li tikkunsidra, kif applikabbli: (i) record tiegħu ta’ konformità ma’ dawn ir-regolamenti, l-Att u ta’ regolamenti oħra magħmula taħtu; (ii) kapaċità finanzjarja tiegħu li jikkonforma ma’ l-obbligi kollha u l-passiv li jistgħu jinqalgħu mill-attività proposta taħt dawn ir-regolamenti, jew il-kapaċità tiegħu li joffri sigurtà finanzjarja bħal din għalhekk bħala l-awtorità kompetenti tista’ teħtieġ; u (iii) kwalifiki, esperjenza u kompetenza teknika tiegħu biex iwettaq l-attività proposta b’mod sikuru b’riskju minimu għas-saħħa tal-bniedem u l-ambjent, u biex jirrispettaw kull kondizzjoni stabbilita f’dan ir-rigward mill-awtorità kompetenti; (b) il-miżuri li jipproponi li jieħu sabiex jitnaqqas ir-riskju ta’ ħsara għas-saħħa tal-bniedem u l-ambjent li jirriżultaw mill-attività proposta tiegħu; (ċ) jekk hu jipproponi li jirkupra l-iskart, metodi proposti tiegħu, u kif qiegħed jipproponi li b’mod sigur jiddisponi minn xi residwi; (d) l-użu tal-aħjar teknoloġija disponibbli li li ma tinvolvix spejjeż eċċessivi; u (e) kull konsiderazzjoni rilevanti oħra li l-awtorità kompetenti tqis xieraq li tieħu konsiderazzjoni. (3) L-awtorità kompetenti għandha tinforma lill-applikant bir-raġunijiet għad-deċiżjoni tagħha, meta tirrifjuta applikazzjoni għal permess. (4) L-awtorità kompetenti tista’ titlob mingħand l-applikant kull informazzjoni relevanti għad-deliberazzjonijiet tagħha taħt dan ir-regolament. Nuqqas min-naħa tal-applikant biex jipprovdi informazzjoni bħal din lill-awtorità kompetenti jew li jikkooperaw mal-investigazzjonijiet tagħha jista’ jikkostitwixxi raġunijiet għar-rifjut ta’ permess. 22. Obbligi fil-kura ta’ wara. L-awtorità kompetenti tista’ toħroġ permess suġġett għal dawk il-kondizzjonijiet u obbligi li hija tqis meħtieġa, inkluż l-obbligi fil-kura ta’ wara, u l-għoti ta’ assigurazzjoni finanzjarja xierqa li għandhom isiru fi żmien stipulat mill-applikant favur l-awtorità kompetenti. 23. Varjazzjonijiet fil-permess. Emendat: A.L.441 tal-2011. (1) Meta l-awtorità kompetenti tqis li l-kondizzjonijiet inklużi fil-permess ma jkunux għadhom adegwati, jew li l-attività awtorizzata bil-permess joħloq riskju imprevist għas-saħħa tal-bniedem jew l-ambjent, hija tista’: (a) tbiddel it-termini u kondizzjonijiet inklużi fil-permess; (b) tinnotifika avviż ta’ rimedju fuq id-detentur tal-permess biex jistabbilixxi l-passi li għandhom jittieħdu biex ikunu konformi mal-kondizzjonijiet mibdula u biex jitneħħew ir-riskju jew periklu attwali kif ukoll il-perjodu li fih dawn il-passi għandhom ikunu mimlija: Iżda l-awtorità kompetenti għandha tinkludi fl-avviż ta’ rimedju tagħha l-passi lid-detentur tal-permess għandu jikkonforma magħhom sa biex jirrimedja s-sitwazzjoni kif ukoll iż-żmien li fih dawk il-passi għandhom jittieħdu. (2) Meta r-riskju mhux previst li jirriżulta minn attività awtorizzata b’permess ma jistax jiġi mtaffib il-miżuri skont is-sub regolament (1), l-awtorità kompetenti tista’ tissospendi l-permess kollu jew parti minnu kif neċessarju sabiex jiġi evitat ir-riskju. (3) Meta l-awtorità kompetenti temmen li d-detentur ta’ permess ikun, jew probabbilment ikun, bi ksur tal-kundizzjonijiet inklużi fil-permess tiegħu jew dawn ir-regolamenti b’mod ġenerali, l-awtorità kompetenti tista’ toħroġ avviż ta’ infurzar li jispeċifika l-ksur tal-kondizzjonijiet, il-passi li għandhom jittieħdu biex ikun evitat dan u ż-zmien li fih dawn il-passi għandhom isiru. (4) Jekk detentur ta’ permess jonqos milli jikkonforma mal-avviż ta’ rimedju jew infurzar, l-awtorità kompetenti tista’ tirrevoka l-permess kollu jew parti minnu u histess twettaq l-azzjoni ta’ rimedju meħtieġa, u jiġu paċuti l-ispejjeż imġarrba mill-assigurazzjoni finanzjarja tad-detentur tal-permess. (5) Hija tista’ wkoll iġġib fis-seħħ miżura punittiva speċifikata hemmhekk, tinkludi l-konfiska tal-assigurazzjoni finanzjarja kollha jew parti minnha: Iżda, jekk l-ispiża ta’ din l-azzjoni ta’ rimedju jaqbeż l-assigurazzjoni finanzjarja, il-persuna responsabbli għandha tbati l-ispejjeż addizzjonali. (6) L-azzjoni mill-awtorità kompetenti taħt is-subregolamenti) għandha tkun mingħajr preġudizzju għar-regolamenti 34, 35 u 36. 24. Waqfien tal-operazzjoni. (1) L-awtorità kompetenti tista’ tinkludi kondizzjonijiet għall-permess, li għandhom x’jaqsmu mar-riabilitazzjoni, monitoraġġ u azzjoni rimedjali, kif applikabbli, li għandhom jitwettqu wara l-waqfien ta’ ġestjoni ta’ skart jew attività tal-produzzjoni tal-iskart jew l-għeluq ta’ sit ta’ ġestjoni jew produzzjoni tal-iskart, skond kif ikun il-każ. (2) Detentur tal-permess għandu jinnotifika lill-awtorità kompetenti bl-intenzjoni tiegħu biex iwaqqaf l-operazzjonijiet imwettqa minnu skond il-permess tiegħu, mill-inqas tliet xhur qabel ma jieħu azzjoni f’dan il-każ. (3) Meta sit ġie użat għall-iskopijiet ta’ attività ta’ ġestjoni tal-iskart, irid jagħlaq jew inkella jieqaf jopera, l-awtorità kompetenti għandha tivvaluta s-sit inkwistjoni, partikolarment f’dak li jirrigwarda: (a) l-istabbiltà fiżika tiegħu; (b) kull kontaminazzjoni; (ċ) il-preżenza ta’ residwi, u (d) il-presenza ta’ xi skarikar li jeħtieġumaniġġar. (4) L-awtorità kompetenti tista’ teħtieġ li d-detentur tal-permess li jipprovdi kull informazzjoni rilevanti għall-investigazzjonijiet tagħha, inkluż: (a) l-istorja u l-użu tas-sit għall-ġestjoni jew produzzjoni ta’ skart; (b) il-preżenza ta’ tniġġis u kontaminanti; u (ċ) rapporti dwar teħid ta’ kampjuni u ta’ monitoraġġ. (5) Wara l-investigazzjonijiet tagħha taħt dan ir-regolament, l-awtorità kompetenti tista’: (a) tikkonferma u iġġib fis-seħħ l-obbligi dwar il-kura ta’ wara inklużi fil-permess skond is-sub regolament (1); u (b) teħtieġ li d-detentur tal-permess li jieħu dawk il-miżuri addizzjonali li tqis meħtieġa fir-rigward tal-azzjoni remedjali, riabilitazzjoni, u monitoraġġ tas-sit għal ġestjoni jew għal produzzjoni tal-iskart. (6) Id-detentur tal-permess għandu jkompli jkun marbut mal-obbligi tal-kura ta’ wara imposti mill-awtorità kompetenti taħt is-subregolamenti) għal dak il-perjodu hekk kif jista’ jistipula, minkejja lid-detentur tal-permess ma jibqax jopera jew huwa ma jibqax iżomm permess. (7) Kull obbligu dwar il-kura ta’ wara ma’ sit lihu jew kien għal ġestjoni tal-iskart għandu jiġi trasferit lill-proprjetarju l-ġdid fil-każ ta’ bidla fis-sidien tas-sit inkwistjoni. Is-sid preċedenti għandu jinforma lis-sid il-ġdid dwar l-istorja marbuta mal-iskart tas-situ, is-sid il-ġdid għandu jitlob dik l-informazzjoni mingħand is-sid preċedenti tas-sit inkwistjoni. 25. L-awtorità kompetenti għandha tkun eżentimir-responsabbiltà ċivili għal dak li sar raġonevolment u inbonafede fit-twettiq tad-dmirijiet tagħha taħt dawn ir-regolamenti. 26. Eżenzjonijiet minn rekwiżiti ta’ permessi. Stabbiliment jew intrapriżi u l-attivitajiet stabbiliti fl-Iskeda 4 għandhom ikunu eżentati mir-rekwiżiti preskritti fir-regolament 19(1). 27. Reġistrazzjoni. Emendat: A.L.441 tal-2011. (1) Fejn dawn li ġejjin ma jkunux soġġetti għar-rekwiżiti ta’ permess, l-awtorità kompetenti għandha żżomm reġistru ta’: (a) stabbilimenti jew intrapriżi li jiġbru jew jittrasportaw l-iskart fuq bażi professjonali; (b) negozjanti jew sensara; u (ċ) stabbilimenti jew negozji li huma soġġetti għall-eżenzjonijiet mir-rekwiżiti ta’ permessi skont ir-regolament 26, skont ir-Regolamenti dwar ir-Reġistrazzjoni ta’ Attivitajiet fil-Maniġġar ta’ Skart. (2) Fejn ikun possibbli, ir-records eżistenti miżmuma mill-awtorità kompetenti għandhom jintużaw biex tinkiseb l-informazzjoni relevanti għal dan il-proċess ta’ reġistrazzjoni sabiex jitnaqqas il-piż burokratiku. TAQSIMA V PJANIJIET U PROGRAMMI 28. (1) L-awtorità kompetenti għandha tistabbilixxi, skond ir-regolament 2 u l-Iskeda 5, pjan ta’ maniġġar ta’ skart jew aktar. Dawn il-pjanijiet għandhom, unikament jew f’kombinazzjoni, ikopru Malta kollha. (2) L-awtorità kompetenti għandha tiżgura li l-pjan jew pjanijiet ta’ ġestjoni ta’ skart: (a) jinkludi dikjarazzjoni tal-policies tal-awtorità fl-ilħuq tal-iskopijiet speċifikatif fit-Taqsima 1 tal-Iskeda 5; u (b) jinkludi l-punt i msemmijaf fit-Taqsima 2 tal-Iskeda 5. (3) L-awtorità kompetenti għandha tqis, partikolarment, jekk kemm-il darba l-punti msemmija fit-Taqsima 3 tal-Iskeda 5 għandhomx ikunu nklużi fil-pjanijiet għall-maniġġar ta’ skart. (4) L.S.549.29 L-awtorità kompetenti għandha tiżgura li l-pjanijiet ta’ ġestjoni tal-iskart ikun konformi mal-istrateġija għat-tnaqqis tal-iskart bijodegradabbli f’land fill, imsemmija fir-regolament 5 tar-Regolamenti dwar l-Immaniġġjar tal-Iskart (Land fills L-awtorità kompetenti għandha tiżgura li l-pjanijiet ta’ ġestjoni tal-iskart ikun konformi mal-istrateġija għat-tnaqqis tal-iskart bijodegradabbli f’land fill). (5) Dikjarazzjoni ta’ policies li saru qabel il-bidu fis-seħħ ta’ dawn ir-regolamenti jistgħu jkunu, jew jiffurmaw parti minn, pjan ta’ ġestjoni tal-iskart. 29. (1) L-awtorità kompetenti għandha tistabbilixxi, skond ir-regolament 2 u l-Iskeda 5, programmi ta’ prevenzjoni ta’ skart mhux aktar tard mit-12 ta’ Diċembru 2013. Dawk il-programmi għandhom jew: (a) ikunu integrati fil-pjanijiet tal-maniġġar ta’ skart kif previst fir-regolament 28, jew (b) jiġu integrati fil-programmi tal-politika ambjentali oħra, kif xieraq, jew (ċ) jiffunzjonaw bħala programmi separati. Iżda jekk dak il-programm huwa integrat fil-pjan għall-immaniġġar tal-iskart jew fi programmi oħra, il-miżuri ta’ prevenzjoni tal-iskart għandhom ikunu identifikati b’mod ċar. (2) Il-programmi previsti fis-sub regolament (1) għandhom jistipulaw l-objettivi ta’ prevenzjoni tal-iskart. L-awtorità kompetenti għandha tiddeskrivi miżuri ta’ prevenzjoni eżistenti u tevalwa l-utilità tal-eżempji tal-miżuri indikati fl-Iskeda 6 jew miżuri oħra xierqa. (3) L-awtorità kompetenti għandha tistabbilixxi b’mod xieraq il-punti ta’ referenza kwalitattivi jew kwantitattivi għall-miżuri ta’ prevenzjoni tal-iskart li jkunu adottati biex iwettqu monitoraġġ u jivvalutaw il-progress tal-miżuri u jistgħu jiġu stabbiliti miri kwalitattivi jew kwantitattivi speċifiċi u indikaturi, biex tevalwa l-valur tal-programmi ta’ prevenzjoni tal-iskart. 30. L-awtorità kompetenti għandha tiżgura li l-pjanijiet għall-immaniġjar tal-iskart u l-programmi għall-prevenzjoni tal-iskart jiġu evalwati mill-inqas kull sitt sena, u riveduti kif xieraq u, fejn relevanti, skont l-Iskeda 5 u miżuri komunitarji oħra. 31. Il-partijiet interessati rilevanti u l-awtoritajiet rilevanti u l-pubbliku ġenerali jkollhom l-opportunità li jipparteċipaw fit-tfassil tal-pjanijiet għall-immaniġġar tal-iskart u programmi għall-prevenzjoni tal-iskart, u jkollhom aċċess għalihom meta jkunu mfassla, skond ir-Regolamenti dwar il-Parteċipazzjoni Pubblika fi Pjanijiet u Programmi, jew, jekk rilevanti, ir-Regolamenti dwar Stima Ambjentali Strateġika. Huma għandhom iqiegħdu l-pjanijiet u l-programmi fuq sit tal-internet li jkun aċċessibli għall-pubbliku. TAQSIMA VI I SPEZZJONIJIET U REĠISTRI 32. I spezzjonijiet. (1) Stabbilimenti jew intrapriżi li jwettqu operazzjonijiet ta’ trattament, stabbilimenti jew intrapriżi li jiġbru jew jittrasportaw l-iskart fuq bażi professjonali, is-sensara u n-negozjanti, u l-istabbilimenti jew intrapriżi li jipproduċu skart perikoluż għandhom ikunu soġġetti għal ispezzjonijiet perjodiċi xierqa mill-awtorità kompetenti. (2) L-ispezzjonijiet fir-rigward ta’ operazzjonijiet ta’ ġbir u trasport għandhom ikopru l-oriġini, in-natura, il-kwantità u d-destinazzjoni tal-iskart miġbur u trasportat. (3) L-awtorità kompetenti tista’ tieħu kont tar-reġistrazzjonijiet miksuba taħt l-Iskema dwar Eko-Ġestjoni u Verifikar tal-Komunità (EMAS), b’mod partikolari rigward il-frekwenza u intensità tal-ispezzjonijiet. 33. (1) L-istabbilimenti jew intrapriżi msemmija fir-regolament 19(1), il-produtturi ta’ skart perikoluż u l-istabbilimenti u intrapriżi li jiġbru jew jittrasportaw l-iskart perikoluż fuq bażi professjonali, jew jaġixxu bħala negozjanti jew sensara ta’ skart perikoluż, għandhom iżommu reġistru kronoloġiku tal-kwantità, in-natura u l-oriġini tal-iskart, meta jkun rilevanti, id-destinazzjoni, il-frekwenza tal-ġbir, il-mod ta’ trasport u l-metodu tat-trattament mistenni fir-rigward tal-iskart, u għandhom jagħmlu dik l-informazzjoni disponibbli, fuq talba, lill-awtorità kompetenti. (2) Fil-każ ta’ skart perikoluż, ir-reġistri għandhom jinżammu għal mill-anqas tliet snin, ħlief fil-każ ta’ stabbilimenti u intrapriżi li jittrasportaw skart perikoluż li għandhom iżommu dawk ir-reġistri għal mill-anqas tnax-il xahar. (3) Prova dokumentata li l-operazzjonijiet ta’ ġestjoni ikunu twettqu għandha tkun ipprovduta fuq talba tal-awtorità kompetenti jew ta’ possessur preċedenti. (4) L-awtorità kompetenti tista’ teħtieġ l-produtturi ta’ l-iskart mhux perikoluż biex jikkonformaw mas-sub regolamenti). 34. Infurzarupieni. (1) L-awtorità kompetenti għandha tieħu l-miżuri kollha meħtieġa biex tipprojbixxi l-abbandun, rimi jew ġestjoni mhux kontrollat ta’ l-iskart. (2) Kull persuna tista’ tkun ħatja ta’ reat skont dawn ir-regolamenti jekk dik il-persuna: (a) tabbanduna, titfa’, tarmi jew inkella ġġorr l-iskart mhux skont id-dispożizzjonijiet ta’ dawn ir-regolamenti; (b) tonqos li tikkonforma ma’ xi dispożizzjoni ta’ dawn ir-regolamenti jew tonqos milli tikkonforma ma’ kundizzjonijiet tal-permess jew ma’ xi ordni leġittimament mogħtija skont xi dispożizzjoni ta’ dawn ir-regolamenti, jew (ċ) tikser xirestrizzjoni, projbizzjoni jew rekwiżit i mpost minn jew taħt dawn ir-regolamenti; jew (d) taġixxi bi ksur ta’ xi dispożizzjoni ta’ dawn ir-regolamenti; jew (e) tikkonfoffa jew tipprova, jew tgħin, jew tħajjar, lil xi persuna oħra b’kull mezz, inkluż ir-reklamar, pariri jew flus biex tikser id-dispożizzjonijiet ta’ dawn ir-regolamenti jew tonqos li tikkonforma ma’ xi dispożizzjonijiet bħal dawn (inklużi xi ordni leġittimament mogħtija f’termini ta’ kull dispożizzjoni ta’ dawn ir-regolamenti) jew biex tikser xi restrizzjoni, projbizzjoni jew ħtieġa imposta minn jew taħt l-imsemmija regolamenti. 35. Pieni. Kull persuna li twettaq reat kontra dawn ir-regolamenti għandha, meta tinsabħatja, tkun responsabbli: (a) fuq l-ewwel kundanna, multa ta’ mhux inqas minn elfumija u ħamsa u sittineuro (€ 1,165.00), iżda mhux aktar minnelfejn utlettmija utletineuro (€ 2,330.00); (b) fuq it-tieni kundanna jew dawk sussegwenti, multa ta’ mhux anqas minnelfejn utlettmija utletineuro (€ 2,330.00), iżda mhux iżjed minn erbatelefsittmija u sittineuro (€ 4,660.00), jew priġunerija għal żmien ta’ mhux iżjed minn sentejn, jew multa u priġunerija flimkien: Iżda kull meta persuna tinstab ħatja ta’ reat taħt dawn ir-regolamenti permezz ta’ vettura, sid dik il-vettura, fejn applikabbli, għandu jinżamm responsabbli bl-istess modugrad: Iżda wkoll il-qorti tista’ tordna lil kull persuna li tkun ġiet misjuba ħatja ta’ reat kontra dawn ir-regolamenti biex tħallas għall-ispejjeż magħmula mill-awtorità kompetenti msemmija f’dawn ir-regolamenti bħala riżultat ta’ dak ir-reat, ir-revoka tal-permess maħruġ mill-istess awtorità kompetenti u l-konfiska tal-corpus delicti, inkluż il-vettura, jekk applikabbli. 36. Applikabilità tal-Kodiċi Kriminali. Kap. 9. (1) Id-dispożizzjonijiet ta’ l-artikoli 23 u 30 tal-Kodiċi Kriminali għandhom, mutatis mutandis, japplikaw għal proċedimenti fir-rigward ta’ reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità għandha fl-ebda każ tkun ta’ inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti għal reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond kif ikun il-każ, u għandhom ikunu skond id-dispożizzjonijiet tal-Kodiċi Kriminali li jirregolaw il-proċedura quddiem il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell lill-Qorti tal-Appell Kriminali minn kull sentenza mogħtija mill-Qorti tal-Maġistrati (Malta) jew il-Qorti tal-Maġistrati (Għawdex) fir-rigward ta’ proċedimenti għal xi reat kontra dawn ir-regolamenti. TAQSIMA VII IL-FOND GĦALL-IMMANIĠĠAR TAL-ISKART 37. (1) Bis-saħħa tad-dispożizzjonijiet tas-subartikolu (9) tal-artikolu 32 tal-Att, l-awtorità kompetenti qiegħda tistabbilixxi l-Fond għall-Immaniġġar tal-Iskart. (2) Il-fondi kif imniżżla fl-Iskeda 11 għandhom jintużaw skont id-diskrezzjoni tal-awtorità kompetenti għal skopijiet ta' maniġġar tal-iskart inkluż iżda mhux biss għal inċentivi, kampanji, pjanijiet, sondaġġi, verifiki u investigazzjonijiet u kif jista’ jordna l-Ministru f’konsultazzjoni mal-Awtorità. TAQSIMA VII I DISPOŻIZZJONIJIET FINALI 38. Permessi dwar immaniġġjar ta’ skart maħruġa taħt ir-Regolamenti tal-2001 dwar Permessi u Kontrolli fil-Maniġġjar ta’ Skart, liema regolamenti ġew revokati b’dawn ir-Regolamenti, għandhom jitqiesu bħala validi sat-terminu tal-validità tagħhom jew sakemm ikunu sorpassati minn xi permess maħruġ taħt dawn ir-regolamenti.